בנימין ברלאי

בנימין ברלאי (נולד ב-1927) הוא ניצב בדימוס במשטרת ישראל.

ברלאי עלה לישראל זמן קצר לאחר קום המדינה והצטרף לשורות המשטרה. עד 1961 היה מפקד יחידת סיור בנפה הדרומית של מחוז תל אביב. לאחר מכן התמנה לשמש דובר המחוז ובשנת 1962 החל לעמוד בראש לשכת הסיור בנפה הצפונית של המחוז. מאוחר יותר עמד בראש מפלג הנוער במחוז תל אביב ובהיותו בתפקיד זה הועלה בשנת 1967 לדרגת רב פקד. מאוחר יותר היה סגן מפקד מרחב יפו. ב-1970 מונה לסגן ראש ענף תנועה במחוז תל אביב וב-1972 מונה למפקד הענף.

בתפקידיו הבכירים האחרונים בשורות המשטרה היה מפקד מרחב ירקון, סגן מפקד מחוז תל אביב, ראש אגף אפסנאות (1980–1981) וראש אגף משאבי אנוש בשנים 1985-1981.

ניצבי משטרת ישראל
ראשי אגף משאבי אנוש במשטרת ישראל
עולים לאחר קום המדינה: 1948–1950
ראשי אגף תמיכה לוגיסטית
ישראלים שנולדו ב-1927